

**LIETUVOS RESPUBLIKOS**

**PRIDĖTINĖS VERTĖS MOKESČIO ĮSTATYMO NR. IX-751 91 STRAIPSNIO PAKEITIMO**

**ĮSTATYMAS**

2015 m. gruodžio 1 d. Nr. XII-2105

Vilnius

**1 straipsnis. 91 straipsnio pakeitimas**

1. Papildyti 91 straipsnio 2 dalį nauju 3 punktu:

„3) sąlyginę 21 procento PVM sumą, apskaičiuotą nuo to mokestinio laikotarpio PVM deklaracijoje deklaruotos apmokestinamosios vertės prekių ir paslaugų, nurodytų šio Įstatymo 96 straipsnio 1 dalies 3 ir 4 punktuose (išskyrus atvejus, kai prekių tiekėjui (paslaugų teikėjui) teisme pradėta bankroto procedūra), ir“.

2. Buvusius 91 straipsnio 2 dalies 3, 4 ir 5 punktus laikyti atitinkamai 4, 5 ir 6 punktais.

**2 straipsnis. Įstatymo įsigaliojimas**

Šis įstatymas įsigalioja 2016 m. sausio 1 d.

*Skelbiu šį Lietuvos Respublikos Seimo priimtą įstatymą.*

Respublikos Prezidentė Dalia Grybauskaitė